CELEX: C2006/331/84
Language: el
Date: 2006-12-30 00:00:00
Title: Υπόθεση T-7/05: Απόφαση του Πρωτοδικείου της 12ης Δεκεμβρίου 2006 — Επιτροπή κατά Παρθενών (Ρήτρα διαιτησίας — Τέταρτο πρόγραμμα-πλαίσιο για τις δράσεις έρευνας, τεχνολογικής αναπτύξεως και επιδείξεως — Αναζήτηση των προκαταβληθέντων ποσών)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/38
            
         Απόφαση του Πρωτοδικείου της 12ης Δεκεμβρίου 2006 — Επιτροπή κατά Παρθενών
   (Υπόθεση T-7/05) (1)
   
   (Ρήτρα διαιτησίας - Τέταρτο πρόγραμμα-πλαίσιο για τις δράσεις έρευνας, τεχνολογικής αναπτύξεως και επιδείξεως - Αναζήτηση των προκαταβληθέντων ποσών)
   (2006/C 331/84)
   Γλώσσα διαδικασίας: η ελληνική
   Διάδικοι
   
      Ενάγουσα: Επιτροπή των Ευρωπαϊκών Κοινοτήτων (εκπρόσωποι: Δ. Τριανταφύλλου, επικουρούμενος από τον Ν. Κορογιαννάκη, δικηγόρο)
   
      Εναγομένη: Παρθενών ΑΕ Οικοδομικών — Τεχνικών — Τουριστικών — Βιομηχανικών — Εμπορικών και Εξαγωγικών Εργασιών (Αίγιο, Ελλάδα) (εκπρόσωπος: Α. Μασούλας, δικηγόρος)
   Αντικείμενο της υποθέσεως
   Αγωγή ασκηθείσα δυνάμει του άρθρου 238 ΕΚ με αίτημα την επιστροφή των ποσών που προκαταβλήθηκαν στο πλαίσιο της συμβάσεως FAIR-CT98-9544, καταγγελθείσας από την Επιτροπή λόγω μη εκπληρώσεως από την εναγομένη των συμβατικών της υποχρεώσεων
   Διατακτικό της αποφάσεως
   Το Πρωτοδικείο αποφασίζει:
   
               1.
            
            
               Υποχρεώνει την εναγομένη, Παρθενών ΑΕ Οικοδομικών — Τεχνικών — Τουριστικών — Βιομηχανικών — Εμπορικών και Εξαγωγικών Εργασιών, να καταβάλει στην Επιτροπή το ποσό των 154 383,53 ευρώ εντόκως με το επιτόκιο που έχει ορίσει η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως, προσαυξημένο κατά μιάμιση μονάδα για το χρονικό διάστημα από 31 Ιουλίου έως 31 Δεκεμβρίου 2002 και κατά δύο μονάδες από την 1η Ιανουαρίου 2003 μέχρι την αποπληρωμή της οφειλής.
            
         
               2.
            
            
               Απορρίπτει την αγωγή κατά τα λοιπά.
            
         
               3.
            
            
               Η Επιτροπή φέρει το ένα τρίτο των δικαστικών της εξόδων και το ένα τρίτο των εξόδων της εναγομένης, η δε εναγομένη φέρει τα δύο τρίτα των δικαστικών της εξόδων καθώς και τα δύο τρίτα των εξόδων της Επιτροπής.
            
         
      (1)  EE C 57 της 5.3.2005.